**Estonian Junior Challenge 2022 juhis**

**Kinnitatud 25.02.2022**

Estonian Junior Challenge (endise nimega Estonian R2 Challenge) on 2017. aasta alguses Eesti Autospordi Liidu (EAL) poolt noortele rallitalentidele loodud sari, mille etapid sõidetakse Eesti autoralli meistrivõistluste (EMV) raames. Sarja eesmärgiks on aidata parimaid noori talente edeneda nende karjääril ja pakkuda tuge rahvusvahelisele areenile jõudmisel.

2022. aastal on Estonian Junior Challenge (EJC) auhinnaks stipendium osalemiseks autoralli Euroopa 2023. aasta meistrivõistlustel ERC4 Junior kategoorias M-Sport Poland tiimi Rally4 klassi autol. Projekti koguväärtus on **95 000 eurot** (sisaldab osalemistasusid ja Pirelli rehve kuuel etapil). **Stipendiumi suuruseks on 45 000 eurot** ja see antakse EJC sarja võitjale. Kui võitja ei soovi programmis osaleda, antakse stipendium teise koha saavutanud võistlejale jne.

Estonian Junior Challenge 2022 partnerid on M-Sport Poland ja Pirelli.

**Sarja auhind koosneb kolmest osast:**

1. EAL-i poolt on välja pandud stipendium **20 000.- eurot** (sisaldab riiklike makse), mis on ette nähtud osalemaks EM-võistlustel ERC4 Junior kategoorias M-Sport Poland tiimi autoga. Stipendium makstakse välja kuues võrdses osas peale igal etapil osalemist. EAL-il on õigus paigaldada võitja autole 2 (kaks) reklaami suurusega 40x15 cm.
2. M-Sport Poland teeb EJC sarja võitjale **20 000.- euro** suuruse allahindluse kogu ERC4 Junior hooaja maksumusest. Antud allahindluse kord lepitakse eraldi kokku M-Sport Polandiga ja see on mõeldud ainult osalemiseks EM-võistlustel ERC4 Junior klassis.
3. Pirelli toetab EJC sarja võitjat **5000.- euro** suuruse stipendiumiga, mille kättesaamise kord lepitakse eraldi kokku koostöös M-Spordi ja Pirelliga, ja mis on mõeldud ainult osalemiseks EM-võistlustel ERC4 Junior klassis.

**Osalemaks EJC arvestuses 2022. aastal on kohustuslik täita järgmised kriteeriumid:**

1. Meeskonna sõitja (1. juhi) sünniaeg peab olema 1. jaanuar 1996 või hiljem (26 aastat või noorem). Kaardilugeja vanus ei ole määratletud, kuid kaardilugeja ei tohi kunagi olla roolis lisakatsel. Osaleda võivad kõik kehtivat juhtimisõigust ja EAL-i või muu ASN-i poolt väljastatud kehtivat sõitjalitsentsi omavad sõitjad. EJC sarja registreerimistasu 100 €

<https://broneerimine.autosport.ee/estonian-junior-challenge/>

1. Võistlusautodeks on Ford Fiesta R2 või Ford Fiesta Rally4 autod, mis peavad ühele järgmistest   
   homologatsioonidest: A-5729, A-5762 või A-5775.
2. EJC sarja võistlustel osaledes on kohustuslik kasutada Pirelli rehve, mida tarnib OT Racing OÜ järgmiste mõõtude ja hindadega:

**Kruusarehv: Pirelli 185 / 70-15 SCORPION K6 - 200,00 €** (millele lisandub km)

Rehvide tarnija on OT Racing

Kontaktisik Ivar Tänak, mob +372 50 77 287, e-mail [tyres@otracing.ee](mailto:tyres@otracing.ee)

1. EJC sarja võistlusautode esimesel ja tagumisel tuuleklaasil peab olema M-Sport Poland kleebis ning sarjas osalejate võistluskombinesoonidel M-Sport logoga embleem. Kleebised ja embleemid tarnib EAL.
2. EJC sarja võistlusautodele peab põrkeraua nurkadesse olema kleebitud 4 (neli) Pirelli kleebist, sarjas osalejate võistluskombinesoonidel peab olema Pirelli logoga embleem. Sõitjad peavad kõigil pressikonverentsidel, teleintervjuudel ja poodiumitseremooniatel kandma Pirelli mütse. Kleebised, embleemid ja mütsid tarnib Pirelli.
3. EAL-il on õigus sarjas osalejaid kasutada koos nende võistlusautodega 2x8 tundi promo- või reklaami üritustel 2022. aasta vältel.

**Punktiarvestus**

1. EJC punktiarvestus on vastavalt Eesti autoralli meistrivõistluste 2022. aasta üldjuhendi punkt 4.1.
2. EJC arvestuses annab iga lisakatse võit rallil ühe lisapunkti. Katkestamise korral jäävad võistlejal katse võidu punktid alles, va. võistlustel, kus võistleja tulemus tühistati tehniliste eeskirjade rikkumise või ebasportliku käitumise tõttu.
3. Punktikatse (Power Stage) eest EJC arvestuses eraldi punkte ei saa.
4. Hooaja viimasel etapil (Saarema ralli) antakse EJC arvestuses topelt punkte. 1. koht 60 punkti, 2. koht 48 punkti, 3. koht 42 punkti, 4. koht 38 punkti, 5, koht 34 punkti jne.
5. 2022. aasta EJC sarja võitja on enim punkte saanud võistleja. Punktide võrdsuse korral saab kõrgema koha sõitja, kes on saavutanud rohkem esimesi kohti, teisi kohti, kolmandaid kohti jne. Kui see on võrdne, vaadeldakse kõrgemaid kohti osavõistlustel, kus mõlemad sõitjad on osalenud. Kui ka see on võrdne, on määravaks parim koht viimasel, eelviimasel jne osavõistlusel.

**Estonian Junior Challenge kalender:**

* 13.-14.05 Rapla ralli
* 14.-16.07 Rally Estonia
* 27.08 Lõuna-Eesti ralli
* 16.-17.09 Paide ralli
* 7.-8.10 Saaremaa ralli

Arvesse lähevad kõik toimunud etapid.